钦定古今图书集成/明伦汇编/交谊典/第057卷 > 《春宴曲》镏松
## 钦定古今图书集成/明伦汇编/交谊典/第057卷 > 《春宴曲》镏松

大鼓作鼍鸣，美人花间相对行。忽闻横吹座中起，吹
出双双鸾凤声。凤声微茫作复止，飞入青天彩云里。
当筵盛酒金屈卮，酌酒劝君君莫辞。不见堂前桃李
树，昨日花发今空枝。东家作官闹车马，西邻从军能
骑射。一生长客边塞间，芳时不在乡国下。何如载酒
鸣云和，手折山花行唱歌。少年有酒不痛饮，白发满
头君奈何。